པེ་ཅེན་ནས་ཡིན་པའི་རྒྱ་མི་དགེ་རྒན་ཞིབ་འཇུག་པ་ཞིག་གིས་སྤྱི་ལོ་༡༩༨༨ཡས་མས་ཤིག་ལ་ཁམས་ནང་ཆེན་ཕྱོགས་ནས་ཉོས་པར་བཤད་པའི་ཐང་རྙིང་།གླིང་རྗེ་གེ་སར་རྒྱལ་པོ་དཔའ་བརྟུལ་ཕུ་ནུའི་འཁོར་གྱིས་སྐོར་བའི་ཐང་རྙིང་བ་རི་མོའི་མཛེས་ཉམས་དང་།ལོ་རྒྱུས་ཀྱི་རིན་ཐང་།བྱིན་རླབས་ཀྱི་ཚན་ཁ་ཆེ་བར་ཐེ་ཚོམ་མི་དགོས་པ།ཐང་སྐུའི་རྒྱབ་ངོས་སུ།༼གོང་ས༧རྒྱལ་དབང་འཇམ་དཔལ་རྒྱ་མཚོའི་ཕྱག་རྗེས་འཁྲུལ་མེད།༽ཅེས་ཡི་གེ་དབུ་ཅན་པར་མའི་གསལ་བཤད་ཅན་གྱི་ཕྱག་ཐམ་ཤིན་ཏུ་གསལ་བོ་བཞུགས་པའི་སྟེང་དུ་མཚལ་ཐམ་བཏབ་པ་ཅན་གྱི་ཐང་སྐུ་རྩེ་ཆེན་དེ་མགོ་ལོག་ལམ་སྤྲུལ་དབྱིངས་པོས་མཇལ་ཞིང་ཁོང་གིས་པར་བཏབ་པ་ཡིན་ཞེས་གསལ་བཤད་བཅས་གླིང་གེ་སར་ཚང་འཕྲིན་ཚོགས་སུ་དཔྱད་གཞིར་མཁོ་སྤྲོད་མཛད་པ་ཡིན་པས་བཀའ་དྲིན་ཆེ་ཞུ།